[46% OFF] [NEW] 2020 Letter Footprint Pattern Pocket Hoodie In GREEN YELLOW | ZAFUL Philippines
Pumpkin SweatshirtHalloween Letter Print HoodyColor Block Drawstring HoodiePocket HatCrew Neck ShirtChristmas NightHoodie TeeStripe Hoodie Video: Busdrywer geloof wat baba op besige pad red | Maroela Media
‘n Skermskoot uit die video. (Video: Milwaukee County Transit System)
ŉ Busbestuurder van Milwaukee, Wisconsin, in die VSA is vandeesweek amptelik vereer vir haar heldedaad nadat sy op 22 Desember ŉ baba gered het wat alleen in die koue op ŉ snelwegoorbrug voortgestrompel het.
Irena Ivic word wyd geloof en as ŉ heldin bestempel nadat beeldmateriaal vrygestel is van haar wat oor die besige pad na die kindjie toe hardloop, die baba optel en vinnig die kind na die veiligheid en hitte van ŉ bus neem.
Milwaukee Independent berig Ivic is ŉ busdrywer vir die Milwaukee County Transit System (MCTS) en was op 22 Desember aan diens toe sy ŉ baba alleen langs die pad gewaar het. Die kind, sowat 18 maande oud, was kaalvoet en het net ŉ doek en ŉ speelpakkie aangehad.
Ivic het sonder om te huiwer die bus tot stilstand gebring en oor die besige pad gehardloop om die huilende baba op te tel.
Op die beeldmateriaal kan gesien word hoe Ivic met die baba in haar arms terug in die bus klim terwyl ŉ passasier ŉ jas oorhandig om die kind mee warm te hou. Ivic het later vertel die baba se lyfie was yskoud nadat die kind in die koue temperatuur buite was. Die baba het in Ivic se arms aan die slaap geraak terwyl hulle op die nooddienste gewag het.
Volgens berigte was die baba koud maar ongedeerd. Die polisie het later gesê die baba is deur die ma, wat moontlik psigiatries versteurd is, buite in die koue gelos. Die baba is intussen in die sorg van die pa vrygelaat.
Volgens Milwaukee Independent het owerhede Donderdag ŉ toekenning aan Ivic oorhandig om haar te loof dat sy die kind gered het. “Sy het baie meer as haar werk gedoen. Sy het die regte ding gedoen. Ek beskou nie daardie soort deernis as vanselfsprekend nie,” het Chris Abele, hoof van die Milwaukee-distrik, gesê.
Ivic het op haar beurt gesê sy is net dankbaar dat sy daar was om te help. Die kind is een van talle verlore en vermiste kinders wat in die afgelope paar jaar deur MCTS-bestuurders gevind is.
Amazing ek het chills gekry toe ek dit gisteraand op nuus kyk
So word daar aan nKONINKRYK gebou.
Bykans soos ‘n armada wat opdaag, geen verskoning van geen voertuie of brandstof. Jy reik uit na andere ongeag . . .
Kind in sorg van pa “vrygelaat”. Is dit die beste hoe jul dit kan beskryf.?
Chris Abele beskou nie daardie soort deernis as vanselfsprekend nie. Ek beskou dit wel as vanselfsprekend want geen regdenkende sou anders opgetree het nie.
Dit is incredible!!
Beanie · 2 maande gelede
Faith in humanity restored. I truly hope the mother looses any custody over that boy, she does not deserve the joy of having a child. This bus driver is a living Hero and should be blessed beyond words…she makes women around the world pride.